b'\n_START_ARTICLE_\nKatawa Shoujo\n_START_SECTION_\nAlkuper\xc3\xa4\n_START_PARAGRAPH_\nKatawa Shoujo pohjautuu Zettai Shoujo -d\xc5\x8djinshipiirin artisti RAITAn hahmotaiteeseen ja ideoihin erogesta. Pelin kehitys sai alkunsa, kun RAITAn ideoita l\xc3\xa4hetettiin 4. tammikuuta 2007 4chan-kuvafoorumille, mit\xc3\xa4 seurasi kiivas keskustelu peli-idean mahdollisuuksista. Lopulta ajatus pelin luomisesta RAITAn yhden kuvan ja v\xc3\xa4h\xc3\xa4isten ideoiden pohjalta alkoivat tuntua todelliselta mahdollisuudelta, ja ihmiset alkoivat suunnitella projektia tosissaan._NEWLINE_Pian kehitysfoorumi ja toinenkin alkoi nousta ja seuraavina kuukausina ideat ja ehdotukset ilmestyiv\xc3\xa4t ymp\xc3\xa4riins\xc3\xa4, kun ihmiset yrittiv\xc3\xa4t hioa ideoitaan, piirsiv\xc3\xa4t esimerkkitaidetta ja kirjoittivat n\xc3\xa4ytetekstej\xc3\xa4, yritt\xc3\xa4en hallita kaaosta jossa kymmenet ihmiset riiteliv\xc3\xa4t ja kinastelivat pelin suunnasta. Siit\xc3\xa4 pisteest\xc3\xa4 kaikkein aktiivisimmat ihmiset alkoivat varsinaisen pelin kehitt\xc3\xa4misen ty\xc3\xb6ryhm\xc3\xa4n\xc3\xa4 nimelt\xc3\xa4\xc3\xa4n "Four Leaf Studios" ja kes\xc3\xa4ll\xc3\xa4 -07 projekti l\xc3\xa4hti toden teolla k\xc3\xa4yntiin.\n_START_SECTION_\nJuoni\n_START_PARAGRAPH_\nTarina sijoittuu kuvitteelliseen Yamakun invalidisoituneiden lasten lukioon, jossain p\xc3\xa4in modernia Japania. Hisao Nakain, normaalia el\xc3\xa4m\xc3\xa4\xc3\xa4 el\xc3\xa4v\xc3\xa4n normaalin pojan el\xc3\xa4m\xc3\xa4 k\xc3\xa4\xc3\xa4ntyy yl\xc3\xb6salaisin, kun synnynn\xc3\xa4inen syd\xc3\xa4nvika pakottaa h\xc3\xa4net muuttamaan uuteen kouluun pitk\xc3\xa4n sairaalajakson p\xc3\xa4\xc3\xa4tteeksi. Huolimatta vaikeuksistaan, Hisao kykenee l\xc3\xb6yt\xc3\xa4m\xc3\xa4\xc3\xa4n yst\xc3\xa4vi\xc3\xa4 ja kenties rakkaudenkin, jos h\xc3\xa4n pelaa korttinsa oikein. Peliss\xc3\xa4 on viisi p\xc3\xa4\xc3\xa4polkua, jotka vastaavat pelin viitt\xc3\xa4 naishahmoa, jokainen polku seuraa oman hahmonsa kannalta olennaista tarinakaarta.\n_START_SECTION_\nVastaanotto\n_START_PARAGRAPH_\nPelin nimi on houkutellut kritiikki\xc3\xa4. Nimi "Katawa Shoujo" tarkoittaa suomeksi "Vammaista Tytt\xc3\xb6\xc3\xa4", joten se voidaan katsoa loukkaavana termin\xc3\xa4._NEWLINE_Osa 1:n demon vastaanotto oli enimm\xc3\xa4kseen positiivinen, saadessaan osakseen my\xc3\xb6s kritiikki\xc3\xa4. Vaikka pelin l\xc3\xa4ht\xc3\xb6kohtaa kutsuttiin "kieroutuneeksi ja kurjaksi", itse peli\xc3\xa4 sanottiin "hyvin tuotetuksi", ja vammaiset kohteena oli yleisesti ylistetty olevan k\xc3\xa4sitelt\xc3\xa4v\xc3\xa4n\xc3\xa4 kyps\xc3\xa4sti ja herk\xc3\xa4sti._NEWLINE_Vaikka Katawa Shoujon luonti alkoi 4chanissa, kuten Four Leaf Studiosin nimi antaa osoittaa, todellinen yhteys on vain historiallinen. Vaikka tuotantoryhm\xc3\xa4 alun perin j\xc3\xa4rjestyi kuvafoorumilla, studio on erillinen kokonaisuus.'